Babelscape/SREDFM huggingface dataset:
Άστρο του Δαβίδ

thumb|right|130px|Το Άστρο του Δαβίδ.Το Άστρο του Δαβίδ (σύμβολο: ✡) είναι εβραϊκό σύμβολο το οποίο αποτελείται από δυο ισόπλευρα τρίγωνα, το ένα προς τα επάνω και το άλλο προς τα κάτω, που σχηματίζουν έξι κορυφές. Σύμφωνα με την παράδοση των Εβραίων είναι σύμβολο του Γιαχβέ. Το τρίγωνο με την μια γωνία προς τα πάνω συμβολίζει τον πνευματικό κόσμο του και τον Ουρανό, ενώ το κάτω τρίγωνο την σαρκική φύση του και την Γη. Επίσης αντιπροσωπεύει την ένωση αρσενικού και θηλυκού.

Το σύμβολο αυτό υπάρχει και στην σημαία του κράτους του Ισραήλ, η οποία καθιερώθηκε στις 28 Οκτωβρίου του 1948. 


Κατηγορία:Σύμβολα
Warchest

Το Warchest είναι συλλογή τραγουδιών του αμερικάνικου heavy metal συγκροτήματος Megadeth, η οποία περιέχει τέσσερα CD και ένα DVD και κυκλοφόρησε τον Οκτώβριο του 2007 από την "ΕΜΙ" και την "Capitol Records".
Τα τρία πρώτα CD της συλλογής προέρχονται από επίσημες ηχογραφήσεις των μέχρι τότε στούντιο άλμπουμ, όπως και ντέμο αλλά και ζωντανές εκτελέσεις από εμφανίσεις τους το 1992, το 1999 και το 2000. Το τέταρτο CD είναι η ηχογράφηση της ζωντανής εμφάνισης του συγκροτήματος στο στάδιο Γουέμπλεϊ του Λονδίνου, στις 16 Οκτωβρίου 1990 κατά τη διάρκεια της περιοδείας "Clash of the Titans". Στο DVD έχει αποτυπωθεί η εμφάνιση τους στο "Hammersmith Odeon" του Λονδίνου στις 30 Σεπτεμβρίου 1992, κατά τη διάρκεια της περιοδείας για την προώθηση του "Countdown to Extinction".
Χρήστος Τσουτσουβής

Ο Χρήστος Τσουτσουβής (1953-15 Μαΐου 1985) ήταν Έλληνας τρομοκράτης. Αντιστασιακός κατά της Χούντας των συνταγματαρχών, την περίοδο της Μεταπολίτευσης αναδείχτηκε ηγετικό στέλεχος ένοπλων τρομοκρατικών οργανώσεων. Σκοτώθηκε το 1985 σε συμπλοκή με δυνάμεις της αστυνομίας.
Ορόντης Β΄ της Παρθίας

Ο Ορόντης Β΄ της Παρθίας ήταν βασιλιάς των Πάρθων από τη δυναστεία των Αρσακιδών και κυβέρνησε από το 57 π.Χ. έως το 37 π.Χ.. Ήταν γιος και διάδοχος του βασιλιά των Πάρθων Φραάτη Γ΄, τον οποίο διαδέχτηκε αφού δολοφόνησε τον αδελφό του Μιθριδάτη Γ'. Παντρεύτηκε μια Ελληνίδα πριγκίπισσα, την Λαοδίκη από το βασίλειο της Κομμαγηνής, κόρη του βασιλιά της Κομμαγηνής Αντίοχου Α΄ Θεού, γι’ αυτό μιλούσε καλά τα Ελληνικά σύμφωνα με τον Πλούταρχο. Ο αδελφός του Μιθριδάτης αμέσως όταν έγινε ο Ορόντης βασιλιάς ανακηρύχθηκε βασιλιάς της Μηδίας, ο Ορόντης τον έδιωξε αναγκάζοντας τον να καταφύγει στην Συρία. Ο Μιθριδάτης επανήλθε και επιτέθηκε ξανά στο βασίλειο του αδελφού του το 55 π.Χ. έγινε κάποιο σύντομο χρονικό διάστημα βασιλιάς αλλά σύντομα συνελήφθη από τον Ορόντη και εκτελέστηκε το 54 π.Χ.

Ο σπουδαίος Ρωμαίος στρατηγός Μάρκος Λικίνιος Κράσσος έκανε μια προσπάθεια να επεκτείνει τη Ρωμαϊκή κυριαρχία στα ανατολικά αλλά ηττήθηκε και σκοτώθηκε το 53 π.Χ. στη μάχη του Καρί από τον στρατηγό του Ορόντη Σιρένα. Ο Ορόντης στην συνέχεια επιτέθηκε στην Αρμενία εξαναγκάζοντας τον βασιλιά Αρταβάσδη, γιο του Τιγράνη του Μεγάλου να εγκαταλείψει τη συμμαχία του με τους Ρωμαίους. Το 51 π.Χ. ο Ορόντης μαζί με τον γιο του Πακώρη δολοφόνησαν τον στρατηγό Σιρένα, επειδή θεώρησαν ότι η διαρκώς αυξανόμενη ισχύς του ήταν απειλή για τον θρόνο τους. Κατά τη διάρκεια του Ρωμαϊκού εμφυλίου πολέμου οι Πάρθοι συμμάχησαν αρχικά με τον Πομπήιο, και στη συνέχεια με τον Βρούτο και τον Κάσσιο. Το 38 π.χ. ο γιος του Ορόντη Πακώρος επιτέθηκε στη Συρία, αλλά σκοτώθηκε από τον Βεντίδιο το 38 π.Χ. Ο Ορόντης απογοητευμένος από τον θάνατο του αγαπημένου του γιου όρισε διάδοχο του τον άλλο του γιο Φραάτη Δ΄ αλλά σύντομα δολοφονήθηκε από εκείνον.
Θέμα Θράκης

thumb|right|250px|Χάρτης της διοικητικής διαίρεσης του Βυζαντίου (έτος 1045)
Το Θέμα Θράκης ήταν διοικητικό διαμέρισμα («θέμα») της Βυζαντινής Αυτοκρατορίας, στη γενική περιοχή της σημερινής Ανατολικής Θράκης. 

Σχετικά με την ίδρυση του θέματος αυτού, είναι πιθανό το θέμα να ιδρύθηκε ήδη από το τέλος του 7ου αιώνα, αλλά η ύπαρξη στρατηγών της Θράκης είναι βεβαιωμένη από το 742 και μετά, ενώ και σφραγίδες στρατηγών υπάρχουν από τον 8ο αιώνα και ύστερα.. Στα τέλη του 8ου αιώνα αποσπάται τμήμα του θέματος και δημιουργήσε το Θέμα Μακεδονίας.

Το 680 αναφέρεται ο Θεόδωρος πατρίκιος διοικητής του θέματος σαν αντιστράτηγος Θράκης και ο Λέων στρατηγός Θράκης και Μακεδονίας.
Δυναστεία των Ατταλιδών

Η Δυναστεία των Ατταλιδών ήταν Ελληνιστική δυναστεία που κυβέρνησε το κράτος της Περγάμου από το 281 μέχρι το 133 π.Χ.
A Place with No Name

Το A Place with No Name είναι τραγούδι του Μάικλ Τζάκσον. Ένα snippet διάρκειας 24 δευτερολέπτων κυκλοφόρησε μετά τον θάνατο του καλλιτέχνη στην ιστοσελίδα TMZ.com τον Ιούλιο του 2009, τρεις εβδομάδες μετά τον θάνατο του καλλιτέχνη. Το κομμάτι θυμίζει το τραγούδι "A Horse with No Name" των America. Κατά τη διάρκεια της διαρροής, το "America" δήλωσε ότι ήταν «τιμημένο» που ο Μάικλ Τζάκσον επέλεξε να δοκιμάσει το έργο τους. Ο Dr. Freeze είχε πρόσφατα δεχθεί ότι το "A Place with No Name" θα κυκλοφορήσει σύντομα σε ένα άλμπουμ από ανέκδοτα κομμάτια του Τζάκσον, αλλά δεν ανακοίνωσε την ημερομηνία κυκλοφορίας. Υπήρξαν ισχυρισμοί ότι υπάρχουν δεκάδες ανακυκλοφόρητα τραγούδια του Τζάκσον που θα χρειαστούν μερικά χρόνια για να κυκλοφορήσουν.
Βέρνερ Γιαίγκερ

Ο Βέρνερ Γιαίγκερ (Werner Jaeger), (1888-1961), ήταν κλασσικός φιλόλογος, φιλόσοφος της ιστορίας και της παιδείας, αρχηγός της κίνησης του "τρίτου ανθρωπισμού".
Φρίντριχ Σίλμπουργκ

Ο Φρίντριχ Σίλμπουργκ ("Friedrich Sylburg", 1536 – 17 Φεβρουαρίου 1596) ήταν Γερμανός μελετητής των κλασικών γραμμάτων. Έτρεφε μεγάλη αγάπη για την αρχαία ελληνική γλώσσα και έγραψε μεταξύ άλλων ετυμολογικό λεξικό μεγάλης αναγνώρισης και αξίας. 

Γιος αγρότη, γεννήθηκε στο Βέτερ και σπούδασε στο Μάρμπουργκ, την Ιένα, τη Γενεύη και τέλος στο Παρίσι. Εκεί δάσκαλός του ήταν ο Ανρί Ετιέν (Henry Estienne ή Stephanus), που είχε ήδη συντάξει έναν ελληνικό θησαυρό. Ο Σίλμπουργκ πρόσθεσε πάρα πολλά στο μεγάλο εκείνο ετυμολογικό λεξικό ελληνικών λέξεων.

Όταν επέστρεψε στη Γερμανία εξέδωσε (το 1580) ένα σύγγραμμα με τίτλο Institutiones in graecam linguam. Το 1583 εγκαταστάθηκε στη Φραγκφούρτη όπου εργάσθηκε ως διορθωτής, επιμελητής και συντάκτης ελληνικών κειμένων για τον εκδότη Johann Wechel. Την ίδια εποχή εξέδωσε έργα του Παυσανία, του Ηρόδοτου, του Διονυσίου του Αλικαρνασσέως και του Αριστοτέλη, ιστορικά κείμενα για Ρωμαίους αυτοκράτορες και το «Περί συντάξεως» του Απολλώνιου του Δύσκολου.

Το 1591 πήγε στη Χαϊδελβέργη όπου εργάσθηκε σε βιβλιοθήκες συνεχίζοντας παράλληλα να εκδίδει έργα, όπως του Κλήμη του Αλεξανδρέως, του Ξενοφώντα, το Μέγα Ετυμολογικόν και άλλα.

Όλες οι εκδόσεις του Σίλμπουργκ διακρίνονται για μία εξοντωτικά κοπιαστική επιμέλειά -κάτι που λέγεται ότι μπορεί και να στοίχισε την υγεία του Σίλμπουργκ και, τελικά, τη ζωή του. Πέθανε στις 17 Φεβρουαρίου του 1596 ύστερα από υπερκόπωση, όπως αναφέρεται.
Ιωάννης (Τζων) Πετρόπουλος

O Ιωάννης (Τζων) Πετρόπουλος (1929-1999) ήταν Ελληνοαμερικανός ιστορικός.
Σιθωνία

right|thumb|300px|Η θέση της χερσονήσου στην Ελλάδα.|300px|Η Σιθωνία όπως φαίνεται από δορυφορική εικόνα.
300px|thumb|Η Σιθωνία όπως φαίνεται σε δορυφορική εικόνα.
right|thumb|300px|Σιθωνία: Η ακτογραμμή της Βουρβουρούς
Η Σιθωνία είναι χερσόνησος του νομού Χαλκιδικής και αποτελεί την λεγόμενη μεσαία χερσόνησο από τις τρεις του νομού. Η χερσόνησος της Σιθωνίας χαρακτηρίζεται από γραφικές περιοχές με έντονο ανάγλυφο και τις οργανωμένες ή απομονωμένες παραλίες της, καθώς και δάση πεύκου που χαρακτηρίζουν το τοπίο της.
Αρτέμης Μάτσας

Ο Αρτέμης Μάτσας (1930-7 Σεπτεμβρίου 2003) ήταν γνωστός Έλληνας ηθοποιός, κριτικός κινηματογράφου και σκηνοθέτης. Έπαιξε στο θέατρο και σε σημαντικό αριθμό κινηματογραφικών ταινιών και στην τηλεόραση από το 1949 μέχρι και το 1988. Έχει μείνει στη μνήμη των θεατών λόγω της ερμηνείας του σε ρόλους καταδότη - δωσίλογου σε έργα που διαδραματιζόταν κατά την Κατοχή της Ελλάδας από τις δυνάμεις του Άξονα στον Β' Παγκόσμιο Πόλεμο. Αδελφός του ήταν ο συγγραφέας και σκηνοθέτης Νέστορας Μάτσας. Χαρακτηριστική είναι η χρήση του ονόματός του σε δημοσιεύματα αρκετά χρόνια μετά την ενεργό του δράση, για να υποδηλώσει τον προδότη ή τον καταδότη.
Ημίπτερα

Τα Ημίπτερα είναι μια καλά ορισμένη τάξη εντόμων . Η βασική δομή των στοματικών μορίων δείχνει την κοινή προέλευση. Τα ημίπτερα περιλαμβάνουν παγκοσμίως περίπου 80.000 είδη σε περίπου 140 οικογένειες. Από το γεγονός πως στη Μεγάλη Βρετανία αναφέρονται περίπου 1.600 είδη, μπορούμε να συμπεράνουμε πως στην Ελλάδα συναντούμε περισσότερα από 1.600 είδη. Μόνο μία από τις πέντε υποοικογένειες απουσιάζει στην Ευρώπη, τις υπόλοιπες τις συναντούμε και στην Ελλάδα.

Παραδείγματα ημιπτέρων στην Ελλάδα είναι το τζιτζίκι (οικογένεια Cicadidae, υπόταξη Cicadomorpha Εικ. 1 ii, ll, kk), η φυλλοξήρα του σταφυλιού (οικογένεια Phylloxeroidae, υπόταξη Sternorrhyncha) η βρομούσα (οικογένεια Pentatomidae, υπόταξη Heteroptera, Εικ. 1 u, v, w, x) και ο κοινός κοριός (οικογένεια Cimicidae, υπόταξη Heteroptera) .
Κόστα Χρίστιτς

Ο Κόστα Χρίστιτς (σερβικά : Коста Христић) (Βελιγράδι 10 Απριλίου 1852 — Βελιγράδι 5 Μαρτίου 1927), ήταν Σέρβος πολιτικός, νομικός και διπλωμάτης.

Ήταν γιος του υπουργού και του πρωθυπουργού Νίκολα Χρίστιτς (1818-1911) και της Τζούλιαν Πέρισιτς και είχε άλλα 11 αδέλφια. Ο ίδιος νυμφεύτηκε την με Leposava (1859-1958), είχε δύο γιους, τον ακαδημαϊκό και συνθέτη Στέβαν Χρίστιτς (1885-1958), και τον διπλωμάτη Μπόσκο Χρίστιτς (1889-1941) και μια κόρη παντρεμένη με τον στρατηγό Μιλούτιν Νέντιτς.

Τελείωσε το σχολείο και το γυμνάσιο στο Βελιγράδι το 1867. Έπειτα σπούδασε νομικά στη Γερμανία (Βερολίνο, Χαϊδελβέργη) και τη Γαλλία.

Εργάστηκε στο δικαστήριο του Βάλιεβο για τρία χρόνια, και στη συνέχεια στο δικαστήριο στο Βελιγράδι. Έπειτα διετέλεσε γραμματέας της Σερβικής πρεσβείας στην Κωνσταντινούπολη (1883), γενικός πρόξενος στη Θεσσαλονίκη (1889-1890), υπουργός εξωτερικών το 1888 και 1894. Διετέλεσε πρέσβης του Βασιλείου της Σερβίας στο Βουκουρέστι (1895), της Ρώμης (1899) και της Βιέννης (1900-1903). Διετέλεσε υπουργός δικαιοσύνης της κυβέρνησης του Βλάνταν Τζόρτζεβιτς (1897-1899).

Μετέφρασε το δράμα "Ο γιος του Κρόμγουελ" που παίχτηκε στο εθνικό θέατρο του Βελιγραδίου.

Έγραψε το βιβλίο «Αρχεία του γέρου του Βελιγραδίου" σε δύο τόμους που εκδόθηκε το 1923, και το 1925, αφιερωμένο στη μνήμη του πατέρα του, Νίκολα Χρίστιτς.
Κακοπετριά

Η Κακοπετριά είναι κοινότητα της επαρχίας Λευκωσίας στην Κύπρο.
Γαβριήλ Θεσσαλονίκης

Ο Γαβριήλ Θεσσαλονίκης (β΄μισό 14ου-1416;) διαδέχτηκε στη μητροπολιτική έδρα της Θεσσαλονίκης τον Ισίδωρο Γλαβά σε χαλεπούς καιρούς γιατί στο μεταξύ είχε καταληφθεί από τους Τούρκους ( 1387).
1388 Αφροδίτη

Ο αστεροειδής 1388 Αφροδίτη (1388 Aphrodite), που δεν πρέπει να συγχέεται με τον ομώνυμο πλανήτη, είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,795. Ανακαλύφθηκε το 1935 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου.
Χόρχε Γκριέγκο

Ο Χόρχε Γκριέγκο (Γεώργιος ο Έλλην) ηταν Έλληνας Κονκισταδόρ ο οποίος γεννήθηκε στην Ελλάδα το 1504 και αργότερα μετανάστευσε στην Ισπανία, όπου ακολούθησε τον Έλληνα φίλο του και Κονκισταδόρ Πέδρο δε Κάνδια στον Παναμά και αργότερα στο Περού. 

Ακολουθώντας τον φίλο του Πέδρο δε Κάνδια ο οποίος ηταν διοικητής του πυροβολικού του ισπανικού στρατού στο Περού, υπηρέτησε ως κονκισταδόρ στο πεζικό του Φρανθίσκο Πιθάρρο. Το 1532 οι δύο Έλληνες κονκισταδόρες, ο Πέδρο δε Κάνδια και ο Χόρχε Γκριέγκο πήραν μέρος στην μάχη της Καχαμάρκα ενάντια στον κατά πολύ μεγαλύτερο στρατό των 'Ινκα. Τελικά οι δυνάμεις του Πιθάρρο νίκησαν τις δυνάμεις του αυτοκράτορα Αταουάλπα των Ίνκα. Για τις υπηρεσίες του ο Χόρχε Γκριέγκο έλαβε μερίδιο απο τους θησαυρούς των Ίνκα στο Κούζκο. Αργότερα ο Χόρχε Γκριέγκο εγκαταστάθηκε στο Περού ως "Ενκομεντέρο" που στα ισπανικά σημαίνει ο έμπιστος. Ο φέρων τον τίτλο αυτό είχε το δικαίωμα να διατηρεί υπό την εργοδοσία του ιθαγενείς. Το 1544 και 1545 καταλυτική υπήρξε η συνεισφορά του στις εκστρατείες του Μπλάσκο Νούνιεθ Βέλα και του Πέδρο ντε λα Γκάσκα καθώς έφτιαξε μεγάλες ποσότητες πυρίτιδας για τα πυροβόλα όπλα των Ισπανών. Αρκετοί Έλληνες συμμετείχαν στην κατάκτηση του Νέου Κόσμου και ήταν γνώστες της πυρίτιδας και των πυροβόλων όπλων. 

Τελικά ο Χόρχε Γκριέγκο γύρισε στην Ισπανία και εγκαταστάθηκε στην συνοικία Τρίανα της Σεβίλλης.
2-χλωροπροπάνιο

Το 2-χλωροπροπάνιο ή ισοπροπυλοχλωρίδιο είναι μια χημική ένωση με χημικό τύπο C3H7Cl. Ανήκει στην ομόλογη σειρά των αλκυλαλογονιδίων. Στην εμφάνιση είναι ένα άχρωμο εύφλεκτο υγρό, στις συνηθισμένες συνθήκες (T = 25 °C, P = 1 atm). Έχει ένα (1) μόνο ισομερές θέσης, το 1-χλωροπροπάνιο.
Ιωάννης Χασλαμαΐδης

Ο Ιωάννης Χασλαμαΐδης είναι Έλληνας αθλητής της πετοσφαίρισης.

Γεννήθηκε στην Κομοτηνή το 1963. Έχει ύψος 2.00 μέτρα και αγωνίστηκε στις θέσεις του ακραίου, του διαγώνιου και του κεντρικού. Ξεκίνησε το Βόλεϊ το 1979 στον ΓΑΣ Κομοτηνής στο περιφερειακό πρωτάθλημα, απ' όπου την επόμενη χρονιά μετεγγράφηκε στον Ηρακλή Θεσσαλονίκης (Α' Εθνική). Στη συνέχεια, αγωνίστηκε 2 σαιζόν στον ΑΟ Νηρέα Κολωνού (Α' Εθνική) και επέστρεψε ξανά στον Ηρακλή (Α' Εθνική).

Τα επόμενα τρία χρόνια αγωνίστηκε στο νεοφώτιστο στην Α' Εθνική ΑΟ Ορεστιάδας, επιστρέφοντας το 1989 στην Κομοτηνή και συγκεκριμένα στην ΑΕ Κομοτηνής, η οποία ανέβηκε στην Α΄ Εθνική. Στη συνέχεια αγωνίστηκε με την ΑΕΚ Κομοτηνής στην Α2, Β' Εθνική και Γ' Εθνική. Είναι 3 φορές διεθνής.

Το 2003 αγωνίστηκε για τελευταία φορά στη Β' Εθνική και αποσύρθηκε από την ενεργό δράση, πάντα όμως κοντά στο άθλημα σαν παράγοντας και αργότερα σαν προπονητής της ΑΕΚ, με την οποία κατέκτησε πρωτάθλημα Ανατολικής Μακεδονίας-Θράκης.
Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Χρήστος Αβραμίδης

Ο Χρήστος Αβραμίδης (Τίκφες, 1892 - Αθήνα, Απρίλιος 1986) ήταν Έλληνας πολιτικός και στρατιωτικός.
Μαρία Καμμένου

Η Μαρία Καμμένου (1937) ήταν Ελληνίδα αθλήτρια, πρωταθλήτρια Ελλάδος στο στίβο τις δεκαετίες του 1950 και 1960, στο άλμα εις ύψος, ως αθλήτρια του Πανιωνίου Γ.Σ.
Οργάνωση Κομμουνιστών Διεθνιστών Ελλάδας

Η Οργάνωση Κομμουνιστών Διεθνιστών Ελλάδας (Ο.Κ.Δ.Ε.) είναι ένα ακροαριστερό ελληνικό πολιτικό κόμμα με ιδεολογικές αφετηρίες στον Μαρξισμό-Λενινισμό και τον Τροτσκισμό.
Σαρλίζ Θερόν

Η Σαρλίζ Θερόν (η ακριβής προφορά του επωνύμου της είναι Θέρον, "Charlize Theron", 7 Αυγούστου 1975) είναι Νοτιοαφρικανή ηθοποιός, σκηνοθέτης, παραγωγός κινηματογράφου και φωτομοντέλο.
XAMPP

250px|thumb|right|Το λογότυπο του XAMPP.

Το XAMPP είναι ένα πακέτο προγραμμάτων ελεύθερου λογισμικού, λογισμικού ανοικτού κώδικα και ανεξαρτήτου πλατφόρμας το οποίο περιέχει το εξυπηρετητή ιστοσελίδων http Apache, την βάση δεδομένων MySQL και ένα διερμηνέα για κώδικα γραμμένο σε γλώσσες προγραμματισμού PHP και Perl.
2-βρωμοπροπάνιο

Το 2-βρωμοπροπάνιο ή ισοπροπυλοβρωμίδιο είναι μια χημική ένωση με χημικό τύπο C3H7Br. Ανήκει στην ομόλογη σειρά των αλκυλαλογονιδίων. Στην εμφάνιση είναι ένα άχρωμο υγρό, στις συνηθισμένες συνθήκες (T = 25 °C, P = 1 atm). Έχει ένα (1) μόνο ισομερές θέσης, το 1-βρωμοπροπάνιο. Χρησιμοποιήθηκε σε οργανικές συνθέσεις, αξιοποιώντας τη δυνατότητά του να προσθέτει την ισοπροπυλομάδα σε διάφορες ενώσεις.
Σταμάτης Βούλγαρης

Ο Σταμάτης Βούλγαρης ή Stamati Bulgari (1774 – 1842) ήταν Έλληνας και Γάλλος πολεοδόμος, αρχιτέκτονας και ζωγράφος. Ήταν επίσης ο πρώτος πολεοδόμος της νεότερης ελληνικής ιστορίας.
Θέμα Λογγοβαρδίας

Το Θέμα Λογγοβαρδίας αποτελούσε διοικητικό διαμέρισμα («θέμα») της Βυζαντινής Αυτοκρατορίας.

Κατηγορία:Βυζαντινά θέματα
Θέμα Κεφαλληνίας

thumb|right|250px|Χάρτης της διοικητικής διαίρεσης του Βυζαντίου (έτος 900)
Το Θέμα Κεφαλληνίας αποτελούσε διοικητικό διαμέρισμα («θέμα») της Βυζαντινής Αυτοκρατορίας.

<br>
Κατηγορία:Βυζαντινά θέματα
Θεμα
Θέμα Θεσσαλονίκης

thumb|right|250px|Χάρτης της διοικητικής διαίρεσης του Βυζαντίου (έτος 900)
thumb|right|250px|Χάρτης της διοικητικής διαίρεσης του Βυζαντίου (έτος 1045)
Το Θέμα Θεσσαλονίκης αποτελούσε διοικητικό διαμέρισμα («θέμα») της Βυζαντινής Αυτοκρατορίας.

<br>
Θεσσαλονικης
Θέμα Μακεδονίας

thumb|right|250px|Χάρτης της διοικητικής διαίρεσης του Βυζαντίου (έτος 900)
Το Θέμα Μακεδονίας αποτελούσε διοικητικό διαμέρισμα («θέμα») της Βυζαντινής Αυτοκρατορίας το οποίο δημιουργήθηκε μεταξύ του 780 και του 800 μ.Χ. από την αυτοκράτειρα Ειρήνη την Αθηναία, από το παλαιότερο θέμα της Θράκης. Πρωτεύουσά του ήταν η Αδριανούπολη και τα εδάφη του θέματος της Μακεδονίας περιλάμβαναν περιοχές της σημερινής Θράκης στην Ελλάδα και στα νότια εδάφη της Βουλγαρίας και όχι περιοχές της σημερινής Μακεδονίας. Ωστόσο, κατά ορισμένη άποψη, περιλάμβανε και περιοχές της σημερινής Ανατολικής Μακεδονίας.Σύμφωνα με άλλη άποψη, περιλάμβανε και τη σημερινή Ανατολική Μακεδονία.
Θέμα Αιγαίου Πελάγους

Το Θέμα Αιγαίου Πελάγους ήταν βυζαντινή επαρχία στα βόρεια του Αιγαίου Πελάγους η οποία δημιουργήθηκε στα μέσα του 9ου αιώνα. Ήταν ένα από τα τρία ναυτικά θέματα της αυτοκρατορίας και χρησίμευε, κυρίως, στην προμήθεια του βυζαντινού ναυτικού με πλοία και στρατό, αν και χρησίμευε επίσης και ως πολιτική διοικητική περιφέρεια.
Θέμα Σικελίας

Το Θέμα Σικελίας ήταν θέμα της Βυζαντινής Αυτοκρατορίας το οποίο δημιουργήθηκε μεταξύ του 687 και του 695. Το 831, με την κατάληψη του Παλέρμο από τους Άραβες άρχισε η απώλεια των εδαφών του, το 842 το αραβικό πριγκιπάτο κατέλαβε την Μεσσήνη, το 878 τις Συρακούσες και το 902 το Ταυρομένιο, καταλύοντας το Θέμα της Σικελίας.
Θέμα Σάμου

Το Θέμα Σάμου ήταν θέμα της Βυζαντινής Αυτοκρατορίας (πολιτική και στρατιωτική επαρχία) το οποίο βρισκόταν στα ανατολικά του Αιγαίου Πελάγους και το οποίο δημιουργήθηκε στα τέλη του 9ου αιώνα. Ως ένα από τα τρία ναυτικά θέματα της Βυζαντινής Αυτοκρατορίας (μαζί με τα θέματα των Κιβυρραιωτών και του Αιγαίου Πελάγους), χρησίμευε κυρίως για τον εξοπλισμό και την προμήθεια του βυζαντινού ναυτικού με πλοία και στρατό.
Θέμα Χαλδίας

thumb|right|250px|Τα βυζαντινά θέματα κατά το έτος 950
Το Θέμα Χαλδίας αποτελούσε διοικητικό διαμέρισμα («θέμα») της Βυζαντινής Αυτοκρατορίας. Βρισκόταν στα βόρεια της Μικράς Ασίας, στις ακτές της Μαύρης Θάλασσας. Ιδρύθηκε κοντά στο 840. Αποτέλεσε μέρος της Αυτοκρατορίας της Τραπεζούντος κατά τη διάρκεια της επικράτησης της Λατινικής Αυτοκρατορίας.
Θέμα Κιβυρραιωτών

thumb|right|250px|Τα βυζαντινά θέματα κατά το έτος 950
Το Θέμα Κιβυρραιωτών αποτελούσε διοικητικό διαμέρισμα («θέμα») της Βυζαντινής Αυτοκρατορίας από τον 8ο μέχρι τον 12ο αιώνα. Μέχρι τον 9ο αιώνα ήταν το μοναδικό ναυτικό θέμα. Μετά τον 9ο αιώνα, αποσπάστηκαν από αυτό το Θέμα Αιγαίου Πελάγους και το Θέμα της Σάμου. Ήταν το σημαντικότερο από τα τρία ναυτικά θέματα της αυτοκρατορίας.

Τα εδάφη του θέματος των Κιβυρραιωτών περιλάμβαναν όλα τα νότια εδάφη της Μικράς Ασίας που ήταν υπό βυζαντινή κυριαρχία, νότια από τη Μίλητο (η οποία ανήκε στο Θέμα των Θρακησίων) μέχρι και τα όρια της Κιλικίας, την οποία είχαν καταλάβει οι Άραβες.
Κρίστοφερ Μάρλοου

Ο Κρίστοφερ Μάρλοου ("Christopher Marlowe") (Καντέρμπερι, Κεντ, βαπτίστηκε στις 26 Φεβρουαρίου 1564 - Ντέπτφορντ, 30 Μαΐου 1593) ήταν Άγγλος θεατρικός συγγραφέας, ποιητής, ηθοποιός και μεταφραστής, ο σπουδαιότερος πρόδρομος του Σαίξπηρ στην αγγλική δραματουργία, ο οποίος δραστηριοποιήθηκε την εποχή των Ελισαβετιανών χρόνων. Ένα από τα σημαντικά επιτεύγματα του Μάρλοου ήταν ότι καθιέρωσε τον ανομοιοκατάληκτο στίχο στη δραματική ποίηση. Ο Μάρλοου είχε τραγικό και πρόωρο τέλος, όταν δολοφονήθηκε μετά από καβγά σε ταβέρνα που προκλήθηκε εξ αιτίας της αθεΐας και επικουρισμού του. Τέλος ο Μάρλοου θεωρείται ως ένας από τους συγγραφείς ορισμένων έργων του Σαίξπηρ σύμφωνα με μελέτη του ιστορικού της τέχνης Τζέιμς Σαπίρο.
Θέμα Μεσοποταμίας

thumb|right|250px|Τα βυζαντινά θέματα κατά το έτος 950
Το Θέμα Μεσοποταμίας αποτελούσε διοικητικό διαμέρισμα («θέμα») της Βυζαντινής Αυτοκρατορίας, στα ανατολικά της Μικράς Ασίας, μεταξύ των ποταμών Αρσανία (σημερινός Μουράτ και του σημερινού Τσιμισγκεζέκ (Çimisgezek). Δεν πρέπει να συγχέεται ούτε με την περιοχή της Μεσοποταμίας, ούτε με την παλαιά Ρωμαϊκή και νεώτερη Βυζαντινή επαρχία της Μεσοποταμίας. Το θέμα αυτό ιδρύθηκε πιθανότατα μεταξύ 899 και 911. Το μεγαλύτερό του μέρος προήλθε από τα εδάφη του αρμενικού πριγκιπάτου του Τάκις με τη συνεργασία του αρχηγού του Εμμανουήλ και των γιων του, οι οποίοι έλαβαν εδάφη και τίτλους σε άλλα μέρη της αυτοκρατορίας.

Διοικητές του θέματος αναφέρονται οι:
* Ορέστης, στρατηγός και πρώτος διοικητής
* Κωνσταντίνος, κατεπάνω
* Λέων, κατεπάνω
* Μιχαήλ, κατεπάνω
* Νικόλαος, κατεπάνω
* Αχίλειος, στρατηγός
* Νικόλαος, στρατηγός
* Ρωμανός, στρατηγός
Θέμα Σελευκείας

thumb|right|250px|Τα βυζαντινά θέματα κατά το έτος 950
Το Θέμα Σελευκείας αποτελούσε διοικητικό διαμέρισμα («θέμα») της Βυζαντινής Αυτοκρατορίας. Σύμφωνα και με το έργο "Περί θεμάτων" του αυτοκράτορα Κωνσταντίνου Πορφυρογέννητου, πρωτεύουσά του ήταν η Σελεύκεια της Ισαυρίας (σημ. Σιλιφκέ), στη σημερινήεπαρχία της Μερσίνης της Τουρκίας, στα νότια της Μικράς Ασίας, απέναντι από την Κύπρο. 

Μέχρι τον 9ο αιώνα η περιοχή ήταν μέρος του θέματος των Κιβυρραιωτών και η πόλη της Σελεύκειας έδρα του στρατηγού-διοικητή του θέματος με τον τίτλο του (δρουγγάριου). Ο αυτοκράτορας Θεόφιλος (829-842) την ανακήρυξε κλεισούρα. Αργότερα, περί το 930, ο αυτοκράτορας Ρωμανός τη μετέτρεψε σε ανεξάρτητο θέμα. Το θέμα διαιρούνταν σε παράκτιο και εσωτερικό και διέθετε φρουρά 5.000 ανδρών. 

Μετά την προσωρινή κατοχή της από τους Τούρκους, η πρωτεύουσα Σελεύκεια ανακαταλήφθηκε και οχυρώθηκε από τους Βυζαντινούς, το 1099. Το 1159 ο αυτοκράτορας Μανουήλ τη χρησιμοποίησε ως βάση για την προσωρινή ανακατάκτηση της Κιλικίας. Το θέμα παρέμεινε μέρος της αυτοκρατορίας μέχρι την κατάλυσή του από το Αρμενικό Βασίλειο της Κιλικίας το 1180.

Γνωστοί στρατηγοί-διοικητές ήταν:
* Λέων Βλάνγκας, στρατηγός
* Κοσμάς, στρατηγός
* Θεόδωρος, στρατηγός
Δαμάσκιος

Ο Δαμάσκιος (458-πρώτο ήμισυ του 6ου αι.) ήταν σημαντικός νεοπλατωνικός φιλόσοφος, που ασχολήθηκε με τα βασικά ζητήματα της οντολογικής ιεραρχίας, της σχέσης του όντος με το εν και της θέσης της ψυχής μέσα στην οντολογική αλυσίδα. Ήταν ο τελευταίος σχολάρχης της Νεοπλατωνικής Σχολής των Αθηνών.
Historia Regum Britanniae

Το έργο Historia Regum Britanniae (αποδιδόμενο ως "Η Ιστορία των Βασιλέων της Βρετανίας") είναι ψευδοϊστορικό έργο, το οποίο συνέγραψε ο Τζέφρεϊ του Μονμάουθ κάπου ανάμεσα στην περίοδο 1135 - 1139 και αποτελούσε ένα από τα πλέον δημοφιλή βιβλία κατά την περίοδο του Μεσαίωνα.
Νατάσα Θεοδωρίδου

Η Νατάσα Θεοδωρίδου (Θεσσαλονίκη, 24 Οκτωβρίου 1970) είναι Ελληνίδα τραγουδίστρια.
Θέμα Ανατολικών

thumb|upright=2|500px|Τα βυζαντινά θέματα κατά το 780.
thumb|upright=2|500px|Τα βυζαντινά θέματα κατά το 842.
Το Θέμα Ανατολικών ήταν θέμα της Βυζαντινής Αυτοκρατορίας το οποίο βρισκόταν στην Μικρά Ασία (σημερινή Τουρκία). Μετά την διαίρεση του Οψικίου στα μέσα του 8ου αιώνα, κατέστη το σημαντικότερο των θεμάτων της αυτοκρατορίας. Δημιουργήθηκε πριν από το 669, πιθανόν λίγο μετά την δεκαετία του 640. Στις αρχές του 9ου αιώνα μειώθηκε σε μέγεθος και το ανατολικό του τμήμα στο Θέμα Καππαδοκίας ενώ το νοτιοανατολικό του τμήμα μετατράπηκε στο Θέμα Σελευκείας. Καταλύθηκε μετά το 1077, όταν τα εδάφη του κατακτήθηκαν από τους Σελτζούκους.
Πέραμα Ρεθύμνης

Το Πέραμα Ρεθύμνης είναι κωμόπολη και έδρα του Δήμου Μυλοποτάμου στην Περιφερειακή Ενότητα Ρεθύμνης.
Αμμώνιος Σακκάς

Ο Αμμώνιος Σακκάς (175 - 242) ήταν Έλληνας φιλόσοφος που άκμασε στην Αλεξάνδρεια, ο οποίος θεωρείται από τους ιδρυτές του Νεοπλατωνισμού. Είναι γνωστός κυρίως ως δάσκαλος του Πλωτίνου, τον οποίο δίδαξε από το 232 έως το 243..

Θεωρείται πως επηρέασε καθοριστικά τον Πλωτίνο στην ανάπτυξη του Νεοπλατωνισμού αν και οι δικές του φιλοσοφικές απόψεις παραμένουν σχετικά άγνωστες. Χριστιανοί συγγραφείς υποστήριξαν ότι ο Αμμώνιος ήταν Χριστιανός, αλλά αυτή η φήμη ήταν είτε εσκεμμένη επινόηση είτε ο Αμμώνιος Σακκάς συγχέεται με κάποιον άλλο συνονόματο συγγραφέα της εποχής, πιθανώς τον Αμμώνιο τον Αλεξανδρέα.
Χάινριχ Άλντεγκρεβερ

Ο Χάινριχ Άλντεγκρεβερ (γερμ. "Heinrich Aldegrever") ή αλλιώς Χίνρικ Τρίπενμαικερ (γερμ. "Hinrik Trippenmäker") (1502-μεταξύ 1555 και 1561) υπήρξε Γερμανός χαλκοχαράκτης, ζωγράφος και σφραγιδοκόπτης της Αναγέννησης.
Άρτουρ Ρούμπινσταϊν

Ο Άρτουρ Ρούμπινσταϊν (πολων. "Artur Rubinstein", 28 Ιανουαρίου 1887 – 20 Δεκεμβρίου 1982) ήταν Πολωνός πιανίστας, διεθνώς αναγνωρισμένος για τις εκτελέσεις έργων πολλών συνθετών. Από αρκετούς θεωρείται ο κορυφαίος στην εποχή του ερμηνευτής έργων του Φρεντερίκ Σοπέν, με την εφημερίδα "Τάιμς της Νέας Υόρκης" να τον συγκαταλέγει –κατά τη νεκρολογία του– στους σπουδαιότερους πιανίστες του 20ου αιώνα. Οι δημόσιες εμφανίσεις του εκτείνονται σε οκτώ δεκαετίες.
Αθηνά Μιχαηλίδου

Η Αθηνά Μιχαηλίδου (Ερμούπολη Σύρου 1918 - 9 Δεκεμβρίου 2001) ήταν Ελληνίδα ηθοποιός, η οποία έπαιξε σε δεύτερους ρόλους σε πολλές κινηματογραφικές ταινίες. Το 1972 έπαιξε στη θεατρική παράσταση "Ο επιθεωρητής έρχεται", η οποία προβλήθηκε από την τηλεόραση της ΥΕΝΕΔ.
1-ιωδοπροπάνιο

Το 1-ιωδοπροπάνιο ή 1-προπυλιωδίδιο είναι μια χημική ένωση με χημικό τύπο C3H7I. Ανήκει στην ομόλογη σειρά των αλκυλαλογονιδίων. Στην εμφάνιση είναι ένα άχρωμο εύφλεκτο υγρό, στις συνηθισμένες συνθήκες (T = 25 °C, P = 1 atm). Έχει ένα (1) μόνο ισομερές θέσης, το 2-ιωδοπροπάνιο.
Βραβείο Καμόες

Το Βραβείο Καμόες (στα πορτογαλικά: "Prémio Camões"), αποτελεί το σημαντικότερο λογοτεχνικό βραβείο της πορτογαλικής γλώσσας και αφορά το συνολικό έργο των βραβευθέντων.

Φέρει το όνομα του μεγάλου Πορτογάλου ποιητή Λουίς δε Καμόες και απονέμεται κάθε χρόνο από το Ίδρυμα Εθνικής Βιβλιοθήκης ("Fundação Biblioteca Nacional" )}} και το βραζιλιάνικο Εθνικό Τμήμα Βιβλίου ("Departamento Nacional do Livro")}}. σε συγγραφείς που γράφουν εξαιρετικά έργα στα πορτογαλικά. 

Συχνά θεωρείται ισότιμο με το Νόμπελ Λογοτεχνίας για έργα στα πορτογαλικά. Το χρηματικό έπαθλο που το συνοδεύει είναι αξίας 100.000 ευρώ.
Σάμροκ Ρόβερς

Η Σάμροκ Ρόβερς (γαελικά: "Cumann Peile Ruagairí na Seamróige", αγγλικά: "Shamrock Rovers FC") είναι μια επαγγελματική ποδοσφαιρική ομάδα από το Δουβλίνο, πρωτεύουσα της Ιρλανδίας. Συμμετέχει στην Πρέμιερ Ντιβίζιον του Πρωταθλήματος Ιρλανδίας και αποτελεί την πλέον επιτυχημένη ομάδα της Ιρλανδίας. Η ομάδα έχει κατακτήσει τον τίτλο του πρωταθλητή Ιρλανδίας 17 φορές και το Κύπελλο Ιρλανδίας 24 φορές. Η Σάμροκ Ρόβερς έχει τροφοδοτήσει με παίκτες περισσότερο από κάθε άλλη ομάδα την Εθνική Ομάδα Ποδοσφαίρου της Ιρλανδίας (62). Στις διοργανώσεις που ενώνουν τα δύο τμήματα της Ιρλανδίας (Βόρεια και Έιρε), όπως το Ιντερσίτι Καπ, κατέχουν το ρεκόρ των περισσότερων κατακτήσεων, έχοντας κατακτήσει συνολικά επτά κύπελλα.

Η Σάμροκ Ρόβερς ιδρύθηκε στο Ρίνγκσεντ, γειτονιά του Δουβλίνου. Η επίσημη ημερομηνία ίδρυσης του συλλόγου είναι το 1901. Κατέκτησε τον τίτλο του πρωταθλητή με την πρώτη μόλις απόπειρα της ομάδας στη διάρκεια της σεζόν 1922-23 και έκανε την ίδια την πιο επιτυχημένη ομάδα στην Ιρλανδία μέχρι και το 1949, έχοντας κατακτήσει 44 τρόπαια. Στη διάρκεια της δεκαετίας του 1950, η ομάδα κατέκτησε τρεις φορές τον τίτλο του πρωταθλητή και δύο Κύπελλα Ιρλανδίας και αποτέλεσε έτσι την πρώτη ιρλανδική ομάδα που συμμετείχε σε ευρωπαϊκή διοργάνωση, αγωνιζόμενη στο Τσάμπιονς Λιγκ το 1957. 

Αυτό συνεχίστηκε με έξι συνεχόμενες κατακτήσεις του Κυπέλλου Ιρλανδίας στη διαρκεια της δεκαετίας του 1960, όταν ήταν μία από τις ευρωπαϊκές ομάδες που πέρασαν το καλοκαίρι του 1967 στις ΗΠΑ, ιδρύοντας την Αμερικάνικη Ποδοσφαιρική Ομοσπονδία. Κατέκτησαν τον πρώτο από τους τέσσερεις συνεχόμενους τίτλους πρωταθλητή τη σεζόν 1983-84, μετά από μια μακρά περίοδο παρακμής.

Η ομάδα αγωνιζόταν στο Γκλένμαλαρ Παρκ από το 1926 μέχρι και το 1987, όταν οι ιδιοκτήτες εντελώς ξαφνικά πούλησαν το γήπεδο σε μεσητικό γραφείο. Η Σάμροκ Ρόβερς πέρασε τα επόμενα 22 αγωνιζόμενη εντός έδρας σε διάφορα γήπεδα στην περιοχή του Δουβλίνου και σπανιότερα στην Ιρλανδία. Μετακόμισε στο Τάλλαχντ Στέιντιουμ πριν από την έναρξη της σεζόν 2009 μετά από χρόνια αναβολών και νομικών κολλησιεργιών, στη διάρκεια των οποίων οι οπαδοί της ομάδας την έσωσαν από τη διάλυση λόγω οικονομικών προβλημάτων.

Η Σάμροκ Ρόβερς αγωνίζεται με πράσινες και άσπρες ριγέ φανέλες μέχρι το 1926, όταν και υιοθέτησε την πράσινη και άσπρη στεφανωτή φανέλα την οποία φοράει από τότε. Το έμβλημά της συνδυάζει μια μπάλα ποδοσφαίρου και ένα τριφύλλι σε όλη τη διάρκεια της ιστορίας της. Η ομάδα έχει έναν αρκετά μεγάλο όγκο οπαδών και έχει μια μεγάλη αντιπαλότητα με την Μποέμιανς ΦΚ. Στις 26 Αυγούστου 2011 αποτέλεσε την πρώτη ιρλανδική ομάδα που φτάνει σε φάση ομίλων οποιασδήποτε από τις δύο ευρωπαϊκές διοργανώσεις αποκλείοντας την Παρτιζάν Βελιγραδίου με 2–1 (παράταση) στη φάση των πλέι-οφ του Γιουρόπα Λιγκ.
Ιερώνυμος ντε Μπος

Ο Ιερώνυμος ντε Μπος (Hieronymus de Bosch) ή Τζερόνιμο ντε Μπος (Jeronimo de Bosch) (1740-1811) ήταν ποιητής και σημαντικός λόγιος της λατινικής γλώσσας. Έγραψε αρκετά βιβλία, με ιδιαίτερα σημαντικά το «Poëmata» (1803) και το «Anthologia Graeca», που περιείχε την Ανθολογία του Πλανούδη, με μετάφραση στα λατινικά.

Το όνομά του στην έκδοση της Ανθολογίας του Πλανούδη αναφέρεται ως Hieronymο de Bosch (για την ακρίβεια ab Hieronymο de Bosch, δηλαδή του Ιερώνυμου ντε Μπός), αλλά σε πίνακές του και στον τίτλο βιβλίων του αναφέρεται ως Jeronimo De Bosch ή Hieronymi De Bosch. Μπορεί να αναφέρεται και με άλλες παραλλαγές π.χ. Hieronimus de Bosch, Geronimo de Bosch, Heinrich van den Bosch, Jeronomio de Bosch, Jeronymo de Bosch ή Hieronymus Boschius.

Γεννήθηκε στο Άμστερνταμ στις 23 Μαρτίου 1740. Ήταν μαθητής του Pieter Burman και του Vander Wilp. Σε ηλικία 20 ετών έγινε αρχιγραμματέας του Δήμου στη γενέτειρά του, εργασία που του επέτρεπε να ασχοληθεί παράλληλα με τη συγγραφή και τη μελέτη. Το 1800 έπιασε δουλειά στο Πανεπιστήμιο της Λέιντε (Leyde). Πέθανε στο Λέιντε την 1η Ιουνίου 1811.
Αλεξάντερ Γκότλιμπ Μπαουμγκάρτεν

Ο Αλεξάντερ Γκότλιμπ Μπαουμγκάρτεν ("Alexander Gottlieb Baumgarten" ; 17 Ιουλίου 1714 - 27 Μαΐου 1762) ήταν Γερμανός φιλόσοφος. Ήταν αδερφός του θεολόγου Σίγκμουντ Γιάκομπ Μπαουμγκάρντεν (1706-1757).
Νοσοκομείο των Πέντε Πληγών

Με τη χαρακτηριστική ονομασία "Νοσοκομείο των Πέντε Πληγών" (ισπανικά: Hospital de las Cinco Llagas, προφέρεται Οσπιτάλ ντε λας Θίνκο Γιάγας), φέρεται το ιστορικό και επιβλητικό κτίριο της Σεβίλλης, που για τέσσερις αιώνες λειτούργησε ως νοσοκομείο και σήμερα στεγάζει το κοινοβούλιο της Ανδαλουσίας, (στην Ισπανία).

Το Νοσοκομείο των Πέντε Πληγών φέρεται να ιδρύθηκε το 1500 από την Καταλίνα ντε Ριβέρα ως κοινωφελές ίδρυμα και η οικοδόμησή του ξεκίνησε επίσημα στις 12 Μαρτίου του 1546 με τη χρηματοδότηση του γιου της, Φαντρίκε Ενρίκου της Ριβέρα, κοντά στη Καζα ντε Πιλάτος στη Μακαρένα. Πρώτος αρχιτέκτονας που ανέλαβε το έργο ήταν ο Martin de Gaínza, ο οποίος διηύθυνε τις εργασίες μέχρι το θάνατό του το 1556. Στη συνέχεια ακολούθησαν πολλοί άλλοι και το νοσοκομείο άρχισε να λειτουργεί το 1559 ως το μεγαλύτερο στην εποχή του νοσοκομείο της Ευρώπης διαθέτοντας 1000 κρεβάτια. Οι εργασίες οικοδόμησης ολοκληρώθηκαν το 1613 και από τότε εξυπηρετούσε ασθενείς μέχρι το 1960 όταν άρχισε η σταδιακή περικοπή ιατρικών πτερύγων μέχρι που τελικά και εγκαταλείφθηκε.

Από αρχιτεκτονικής πλευράς πρόκειται για ένα τριώροφο κτίριο περιμετρικό σχήματος παραλληλογράμμου που στις γωνίες του έφερε πύργους και στο εσωτερικό του αίθριο χωρισμένο σε πέντε αυλές στο κέντρο των οποίων οικοδομήθηκε το 1560 περίλαμπρη εκκλησία υπό τον Ερνάν Ρουΐθ τον νεότερο. Η Αναγεννησιακή του εξωτερική πρόσοψη αναδεικνύεται με τα περίλαμπρα αετώματα και τις παραστάδες που φέρουν όλα τα παράθυρα του δεύτερου ορόφου και ειδικότερα η μπαρόκ πύλη του με πρόστυλο από δύο ζεύγη βαθροτών δωρικών κιόνων όπου ο υπερκείμενος εξώστης φέρει επίσης ανάγλυφο μικρότερο σε ύψος πρόστυλο με κίονες κορινθιακού ρυθμού το οποίο και επιστέφει αέτωμα με ανάγλυφα εμβλήματα της υγείας. Πολλοί έχουν χαρακτηρίσει το κτίριο αυτό ως αντίγραφο του νοσοκομείου Οσπεντάλε Ματζόρε του Μιλάνου.
Το δε δίκτυο ύδρευσης και αποχέτευσης που διέθετε, αλλά και τον ιατρικό εξοπλισμό με εργαστήρια, πλούσια βιβλιοθήκη κ.λπ. το καθιστούσαν ως ένα από τα καλλίτερα της εποχής του με εξαιρετικές συνθήκες υγιεινής και παροχής περίθαλψης, ειδικότερα την εποχή των μεγάλων επιδημιών.

Τελικά στις αρχές του 1972 λόγω της κακής κατάστασής του άρχισε το σταδιακό κλείσιμό του. 

Μετά από χρόνια εγκατάλειψης, το 1986 εκπονήθηκαν σχέδια για τη μετατροπή του ιστορικού κτηρίου σε έδρα της Βουλής της Ανδαλουσίας. H νέα έδρα της Βουλής εγκαινιάστηκε στις 28 Φεβρουαρίου (Ημέρα της Ανδαλουσίας) του 1992. Οι απαραίτητες όμως εργασίες στο κτήριο ολοκληρώθηκαν στο συνολό τους το 2003.
Ιβάν Ανδρεάδης

Ο Ιβάν Ανδρεάδης (3 Απριλίου 1924 - 27 Οκτωβρίου 1992) ήταν Τσεχοσλοβάκος αθλητής της επιτραπέζιας αντισφαίρισης. Την δεκαετία 1947-1957 σημείωσε μεγάλες επιτυχίες στα παγκόσμια πρωταθλήματα, κερδίζοντας πολλά μετάλλια.
 Το 1947 κέρδισε τον πρώτο του σημαντικό τίτλο, που ήταν το εθνικό πρωτάθλημα της Τσεχοσλοβακίας.
Πέτρος Κωστόπουλος

Ο Πέτρος Κωστόπουλος (Βόλος, 5 Φεβρουαρίου 1954) είναι Έλληνας πρώην επιχειρηματίας και εκδότης και νυν σύμβουλος επιχειρήσεων. Τα ΜΜΕ που ίδρυσε και διευθύνει από το 1987 έως σήμερα έχουν επιδράσει καταλυτικά στην σύγχρονη ελληνική ποπ κουλτούρα και κόσμοαντίληψή.
Μέττα Τσικρικά

Η Μέττα Τσικρικά είναι Ελληνίδα δημοσιογράφος.

Γεννήθηκε στη Χαλκίδα στις 12 Ιανουαρίου του 1961. Σπούδασε στη Φιλοσοφική Σχολή του Πανεπιστημίου Αθηνών. Έκανε μεταπτυχιακές σπουδές στην Βαλκανική Ιστορία στα κολλέγια SSEES και LSE στο Πανεπιστήμιο του Λονδίνου. Το 2009 αποφοίτησε και από το κολλέγιο SOAS του Πανεπιστημίου του Λονδίνου, με πτυχίο (ΒΑ) στην αραβική γλώσσα και φιλολογία.

Η δημοσιογραφική της καριέρα ξεκίνησε το 1990 στην ελληνική υπηρεσία του BBC World Service, όπου εργάστηκε μέχρι το κλείσιμο της υπηρεσίας το 2005. Από το 1992 και επί δεκαεννέα χρόνια ήταν ανταποκρίτρια στο Λονδίνο του ελληνικού τηλεοπτικού σταθμού Mega Channel. Από το 2007 είναι δημοσιογράφος στο βραβευμένο πρόγραμμα Newshour του BBC World Service.

Ζει στο Λονδίνο με τον σύζυγό της, Όθωνα Αναστασάκη, πανεπιστημιακό στην Οξφόρδη, και τον γιο τους, Άγγελο.


Κατηγορία:Ελληνίδες δημοσιογράφοι
Χίλαρι Σουάνκ

Η Χίλαρι Σουάνκ ("Hilary Ann Swank", 30 Ιουλίου 1974) είναι Αμερικανίδα ηθοποιός και παραγωγός ταινιών, βραβευμένη με δύο Όσκαρ καλύτερης ηθοποιού. Γεννήθηκε και μεγάλωσε στο Λίνκολν της Νεμπράσκα, στις 30 Ιουλίου του 1974. Ήταν ανακάλυψη της παραγωγού Suzy Sachs, η οποία την εντόπισε και την ενθάρρυνε στην ηθοποιία της σε παιδικές παραστάσεις, από την ηλικία ακόμη των 9 ετών. Από μικρή ήταν ιδιαίτερα αθλητική, αφού συμμετείχε επιτυχημένα τόσο σε κολυμβητικούς αγώνες κατηγορίας Junior (τύπου Ολυμπιάδας), όσο και στο οικείο πρωτάθλημα της Ουάσινγκτον.

Το καλλιτεχνικό της ντεμπούτο το πραγματοποίησε στα 1992, στο Λος Άντζελες, όπου είχε εγκατασταθεί με τη μητέρα της, δυο χρόνια νωρίτερα. Έπαιξε στην ταινία "Buffy the Vampire Slayer". Το 1994 πρωταγωνίστησε στο "The Next Karate Kid", ενώ το 1999 επιλέχθηκε μεταξύ εκατοντάδων υποψηφίων για το ρόλο του Μπράντον Τίνα στο "Boys Don't Cry", χάρις στον οποίο κέρδισε το πρώτο της βραβείο Όσκαρ. Για να αντεπεξέλθει στις απαιτήσεις του χαρακτήρα που υποδύθηκε, η Σουάνκ έκοψε πολύ κοντά τα μαλλιά της και έζησε σαν αγόρι για έναν ολόκληρο μήνα. Το αποκορύφωμα της κινηματογραφικής της πορείας ήρθε το 2004 με την ταινία "Million Dollar Baby" σε σκηνοθεσία του Κλιντ Ίστγουντ, που της χάρισε το δεύτερο Όσκαρ καλύτερης ηθοποιού και επιπλέον μια Χρυσή Σφαίρα.
Κιμ Μπέισινγκερ

Η Κιμ Μπέισινγκερ (ή Κιμ Μπάσιντζερ,όπως έγινε ευρέως γνωστή στην Ελλάδα) ("Kimila Ann "Kim" Basinger", 8 Δεκεμβρίου 1953) είναι Αμερικανίδα ηθοποιός βραβευμένη με Όσκαρ Β´ Γυναικείου Ρόλου για την ταινία του 1997 "Λος Άντζελες: Εμπιστευτικό (L.A. Confidential)".
Αγορίτσα Κοκκίνου

Η Αγορίτσα Κοκκίνου (γενν. το 1938 στα Μεσοχώρα Τρικκάλων) υπήρξε τρεις φορές πρωταθλήτρια Ελλάδος στο στίβο από το 1960 ως το 1962, ως αθλήτρια του Πανιωνίου, στον ακοντισμό, ενώ είχε διακρίσεις και στη σφαιροβολία.
Άρης Καλαϊζής

Ο Άρης Καλαϊζής ("Aris Kalaizis", 1966) είναι Γερμανός ζωγράφος ελληνικής καταγωγής. Γεννήθηκε στη Λειψία της Γερμανίας.
Το δέρμα

Το δέρμα (ιτ. "La pelle") είναι ταινία του ιταλικού κινηματογράφου σε σκηνοθεσία Λιλιάνα Καβάνι και πρωταγωνιστές τους Μαρτσέλλο Μαστρογιάννι, Κεν Μάρσαλ, Κλαούντια Καρντινάλε και Μπαρτ Λάνκαστερ. Πήρε μέρος στο Φεστιβάλ Κανών το 1981. Η ταινία βασίζεται στο βιβλίο με τον ομώνυμο τίτλο του Ιταλού συγγραφέα και δημοσιογράφου Κούρτσιο Μαλαπάρτε.
Ψυχολογία των Μέσων

Η Ψυχολογία των Μέσων αποτελεί ένα νέο κλάδο της εφαρμοσμένης ψυχολογίας, βασικό αντικείμενο του οποίου είναι η μελέτη της αλληλεπίδρασης του ανθρώπου με τα μέσα μαζικής ενημέρωσης και τις νέες τεχνολογίες, και η διερεύνηση των φαινομένων που προκύπτουν ή μπορεί να προκύψουν από αυτή. Το επιστημονικό ενδιαφέρον γύρω από το ζήτημα της επίδρασης των μέσων στη ζωή του ανθρώπου έχει εκδηλωθεί τα τελευταία πενήντα χρόνια, ωστόσο η Ψυχολογία των Μέσων, πρόσφατα αναγνωρίστηκε ως επίσημος ακαδημαϊκός κλάδος.
Μάρτιν Σόνγκαουερ

Ο Μάρτιν Σόνγκαουερ ("Martin Schongauer", Κολμάρ, 1445 – 2 Φεβρουαρίου 1491) ήταν Γερμανός χαράκτης και ζωγράφος της Αναγέννησης. Μνημονεύεται για τα εξαιρετικά χαρακτικά του, ιδίως με τη χρήση χαλκού, και για τα έργα ζωγραφικής του, καθώς και για τη διακόσμηση Αγίων Τραπεζών. Όλα τα παραπάνω άσκησαν καθοριστική επιρροή στην όψιμη γοτθική τέχνη στη Γερμανία. Ο Σόνγκαουερ θεωρείται ένας από τους διασημότερους καλλιτέχνες της Γερμανικής Αναγέννησης, του οποίου το έργο ενέπνευσε μεγάλους καλλιτέχνες όπως ο Μικελάντζελο και ο Ντύρερ. Ο ίδιος επηρεάστηκε από την πρώιμη φλαμανδική ζωγραφική, καθώς και από το ευρύτερο αναγεννησιακό ρεύμα στις Κάτω Χώρες, επικεντρώνοντας στη θρησκευτική τέχνη. Ενεργός κυρίως στο Κολμάρ της Αλσατίας, το αριστούργημά του θεωρείται το ρετάμπλ "«Η Μαντόνα στον Κήπο με τα Τριαντάφυλλα»" (1473), που εξακολουθεί να κοσμεί την Εκκλησία του Αγίου Μαρτίνου στην πόλη αυτή. Σε αντιδιαστολή με τα προγενέστερα έργα του, εκείνα που δημιούργησε προς το τέλος της ζωής του έχουν απαλότερη, πιο ντελικάτη υφή.
Κλάους Λέβιτς

Ο Κλάους Λέβιτς (γερμανικά: "Klaus Löwitsch", 8 Απριλίου 1936 - 3 Δεκεμβρίου 2002) υπήρξε Γερμανός τραγουδιστής και ηθοποιός του θεάτρου, της τηλεόρασης και του κινηματογράφου. Θεωρείται σημαντικός ερμηνευτής της γερμανικής και διεθνούς σκηνής.
Το προαύλιο των τρελών

Το προαύλιο των τρελών (Ισπανικά: "Corral de locos") είναι ένας πίνακας (ελαιογραφία σε λευκοσίδηρο) του Φρανθίσκο Γκόγια, που δημιουργήθηκε μεταξύ 1793 και 1794. Ο Γκόγια είπε πως το έργο ήταν εμπνευσμένο από καταστάσεις που ο ίδιος είχε δει σε ιδρύματα στη Σαραγόσα όταν ήταν νέος. Ο Γκόγια ζωγράφισε τον πίνακα περί τη χρονική περίοδο που η Γαλλία κήρυξε πόλεμο στην Ισπανία, όταν η κώφωση και ο φόβος για πιθανή πνευματική ασθένεια είχαν αρχίσει να αναπτύσσονται στον Γκόγια ο οποίος ανησυχούσε όλο και περισσότερο για την υγεία του. Σύμφωνα με μία διάγνωση που είχε γίνει "ο θόρυβος στο κεφάλι του και η κώφωση δε βελτιώνονται, ωστόσο η όρασή του είναι πολύ καλύτερα και έχει ανακτήσει τον έλεγχο της ισορροπίας του."
Ματίας Γκρύνεβαλντ

Ο Ματίας Γκρύνεβαλντ ("Matthias Grünewald", περ. 1475 - 31 Αυγούστου 1528) ήταν Γερμανός αναγεννησιακός ζωγράφος θρησκευτικών έργων, που αγνόησε τον αναγεννησιακό κλασικισμό για να συνεχίσει στο 16ο αιώνα το ύφος της τέχνης της Κεντρικής Ευρώπης του ύστερου Μεσαίωνα. 

Το πραγματικό του όνομα ήταν Matthias Gothardt ή Neithardt ή Nithardt, ωστόσο έμεινε στην ιστορία γνωστός ως Grünewald κατόπιν σφάλματος του ιστορικού του 17ου αιώνα, Γιόαχιμ φον Σάντραρτ ("Academia Artis Pictoriae", 1683). Το όνομά του εμφανίζεται στα αρχεία της πόλης Ζέλιγκενστατ (γερμ. "Seligenstadt"), κοντά στο Βίρτσμπουργκ, από το 1501 έως το 1525. Στις αρχές του 16ου αιώνα έγινε ο επίσημος ζωγράφος της αυλής πρώτα του Ούριελ βαν Γκέμινγκεν (Uriel van Gemmingen) και κατόπιν του Άλμπρεχτ του Βραδεμβούργου, κατά σειρά αρχιεπισκόπων του Μάιντς. Επιπλέον, φαίνεται πως παρείχε συμβουλές σε ζητήματα αρχιτεκτονικής και μηχανικής στην επισκοπή. Στην Χάλλε, υπήρξε υπεύθυνος για τα δημοτικά δίκτυα ύδρευσης πριν το θάνατό του εκεί το 1528. Μαζί με δύο άλλους καλλιτέχνες της Βορειοευρωπαϊκής Αναγέννησης, τον Λούκας Κράναχ τον πρεσβύτερο (1472-1553) και τον Άλμπρεχτ Ντύρερ (1471-1528) τιμάται ως οιονεί άγιος από τη Λουθηρανική Εκκλησία στις 6 Απριλίου.
Σφαγή της Ναντσίνγκ

Η Σφαγή της Ναντσίνγκ, επίσης γνωστή ως Βιασμός της Νανκίνγκ, ήταν μια μαζική δολοφονία, Γενοκτονία των Κινέζων και πολεμικοί βιασμοί που έλαβαν χώρα κατά την περίοδο των έξι εβδομάδων μετά την ιαπωνική άλωση της πόλης της Ναντσίνγκ, την πρώην πρωτεύουσα της Δημοκρατίας της Κίνας, στις 13 Δεκεμβρίου 1937 κατά τη διάρκεια του δεύτερου Σινοιαπωνικού πόλεμου. Κατά την περίοδο αυτή εκατοντάδες χιλιάδες Κινέζοι πολίτες και αφοπλισμένοι στρατιώτες δολοφονήθηκαν και 20.000-80.000 άνδρες, γυναίκες και παιδιά βιάστηκαν από στρατιώτες του Αυτοκρατορικού Ιαπωνικού Στρατού.

Το γεγονός παραμένει ένα αμφιλεγόμενο πολιτικό ζήτημα, καθώς οι διάφορες πτυχές του έχουν αμφισβητηθεί από κάποιους ιστορικούς ρεβιζιονιστές και Ιάπωνες εθνικιστές, οι οποίοι έχουν ισχυριστεί ότι η σφαγή είτε μεγαλοποιήθηκε είτε έχει εξ ολοκλήρου παραχθεί για λόγους προπαγάνδας. Ως αποτέλεσμα των εθνικιστικών προσπαθειών για άρνηση ή εξορθολογισμό των εγκλημάτων πολέμου, η διαμάχη γύρω από τη σφαγή παραμένει ένα εμπόδιο στις σινο-ιαπωνικές σχέσεις, καθώς και τις ιαπωνικές σχέσεις με τα άλλα κράτη στην Ασία και τον Ειρηνικό, όπως τη Νότια Κορέα και τις Φιλιππίνες.

Μια ακριβής εκτίμηση για τον αριθμό των νεκρών στη σφαγή δεν επιτεύχθηκε, επειδή τα περισσότερα από τα ιαπωνικά στρατιωτικά αρχεία σχετικά με τις δολοφονίες έχουν σκόπιμα καταστραφεί ή παρέμειναν απόρρητα λίγο μετά την παράδοση της Ιαπωνίας το 1945. Το Διεθνές Στρατιωτικό Δικαστήριο της Άπω Ανατολής εκτιμά πάνω από 200.000 θύματα στο συμβάν, η επίσημη εκτίμηση της Κίνας είναι περίπου 300.000 θύματα, με βάση την αξιολόγηση του Δικαστηρίου Εγκλημάτων Πολέμου στην Ναντσίγκ. Οι εκτιμήσεις από Ιάπωνες ιστορικούς διαφέρουν σε μεγάλο βαθμό, στην περιοχή της 40.000-200.000. Μερικοί ιστορικοί ρεβιζιονιστές αρνούνται ακόμη και ότι συνέβη μια εκτεταμένη και συστηματική σφαγή, υποστηρίζοντας ότι οποιοιδήποτε θάνατοι είτε ήταν δικαιολογημένα στρατιωτικά ατυχήματα είτε ήταν μεμονωμένα περιστατικά μη εξουσιοδοτημένης αγριότητας. Αυτοί οι αρνητές ισχυρίζονται ότι ο χαρακτηρισμός του συμβάντος ως μια μεγάλης κλίμακας συστηματική σφαγή ήταν κατασκευασμένη για το σκοπό της πολιτικής προπαγάνδας.

Αν και η ιαπωνική κυβέρνηση έχει παραδεχθεί τις πράξεις της θανάτωσης ενός μεγάλου αριθμού αμάχων, λεηλασίες και άλλες βίαιες πράξεις που διαπράχθηκαν από τον Αυτοκρατορικό Ιαπωνικό Στρατό μετά την πτώση της Ναντσίνγκ, ορισμένοι Ιάπωνες αξιωματούχοι έχουν υποστηρίξει ότι ο αριθμός των νεκρών ήταν στρατιωτικός στη φύση του και ότι κανένα τέτοιο έγκλημα δεν συνέβη ποτέ. Η άρνηση της σφαγής (και μια διαφορετική σειρά από ρεβιζιονιστικούς λογαριασμούς θανάτων) έχει γίνει μια βάση του ιαπωνικού εθνικισμού. Στην Ιαπωνία, η κοινή γνώμη για τις σφαγές ποικίλλει, και λίγοι αρνούνται εντελώς την ύπαρξη της σφαγής . Παρ' όλα αυτά, επαναλαμβανόμενες απόπειρες αρνητών να προωθήσουν μια αναθεωρητική ιστορία του συμβάντος έχουν δημιουργήσει διαμάχη που περιοδικά αντηχεί στα διεθνή μέσα ενημέρωσης, ιδίως στην Κίνα, τη Νότια Κορέα και άλλες χώρες της Ανατολικής Ασίας.
Μπάλος

Ο Μπάλος είναι ένας παραδοσιακός χορός ελληνικής καταγωγής με πανάρχαια ελληνικά στοιχεία κι ένας από τους πιο γνωστούς λαϊκούς νησιώτικους χορούς στην Ελλάδα. Η λέξη "μπάλος" προέρχεται από τα λατινικά όπου με την σειρά της είναι δανεισμένη από την ελληνική γλώσσα, προερχόμενη από το ελληνικό ρήμα "βαλλίζω".

Η μελωδία του μπάλου χαρακτηρίζεται ως γενικά χαρούμενη και λυρική το οποίο είναι χαρακτηριστικό της μουσικής των νησιών του Αιγαίου. Αυτός ο χορός χορεύεται συνήθως από ζευγάρια κι ενσωματώνει επίσης όλα τα στοιχεία του φλερτ.

Οι άνδρες παλιότερα δεν μπορούσαν να πλησιάσουν εύκολα τις γυναίκες και με τον μπάλο μπορούσαν να «φλερτάρουν» μαζί τους. Υπάρχουν διάφορες μορφές του μπάλου γύρω από τα νησιά. Η απλούστερη είναι εκείνη κατά την οποία ένα ζευγάρι περνά μέσα από μια σειρά από αυθόρμητες μορφές. Σε μιαν άλλη εκδοχή πολλά ζευγάρια χορεύουν ταυτόχρονα σαν μόνα τους επάνω στην πίστα. Μιαν άλλη εκδοχή είναι όταν εισάγεται κι ο Συρτός. Τέλος, στην πιο περίπλοκη μορφή του, όταν ένας αριθμός ζευγαριών κάνουν συγχρονισμένα διάφορες έντονες χορευτικές φιγούρες.

Ένα από τα πιο δημοφιλή τραγούδια του μπάλου και στη Μικρά Ασία είναι το "Τί σε μέλλει εσένανε;"
Σεργκέι Μπέλοφ

Ο Σεργκέι Αλεξάντροβιτς Μπελόφ (1944-2013), γνωστός στη Δύση ως "Σεργκέι Μπέλοφ", ήταν Ρώσος αθλητής και προπονητής της καλαθοσφαίρισης. Πέρασε στην ιστορία του αθλήματος για τα 18 μετάλλια που κατέκτησε σε μεγάλες διοργανώσεις εθνικών ομάδων (15 ως παίκτης με τη Σοβιετική Ένωση και 3 ως προπονητής με τη Ρωσία). Κατέκτησε επίσης δύο Κύπελλα Πρωταθλητριών Ευρώπης σε διασυλλογικό επίπεδο.

Κατά κοινή ομολογία, ο Μπέλοφ υπήρξε ο κορυφαίος αθλητής στην ιστορία του «ερασιτεχνικού» (προ 1992) μπάσκετ, όταν δηλ. το άθλημα ήταν κάθετα διαχωρισμένο σε "κόσμο της FIBA" και "κόσμο του ΝΒΑ". Το 1980 ήταν ο τελευταίος λαμπαδηδρόμος των Ολυμπιακών Αγώνων της Μόσχας - έγινε έτσι ο πρώτος καλαθοσφαιριστής, στον οποίο επιφυλάχθηκε η ύψιστη συμβολική τιμή των Αγώνων από το 1936 που καθιερώθηκε η λαμπαδηδρομία. Το 1991 ανακηρύχθηκε καλύτερος όλων των εποχών (πλην NBA) από τη FIBA. Το 1992 ήταν ο πρώτος μη Αμερικανός παίκτης που ψηφίστηκε στο "Naismith Hall of Fame", μολονότι ποτέ δεν αγωνίστηκε στις ΗΠΑ. Όταν το 2007 η FIBA ξεκίνησε το δικό της "Hall of Fame", ο Μπέλοφ ήταν το πρώτο μέλος του.
Ικαριώτικος

O Ικαριώτικος είναι ένας ιδιαίτερα γνωστός σε όλη την Ελλάδα, νησιώτικος, παραδοσιακός χορός και το τραγούδι που τον συνοδεύει, με καταγωγή τους την Ικαρία.
Σούστα

Σούστα είναι το όνομα ενός πανάρχαιου χορού της Κρήτης, που χορεύεται επίσης σε όλη την Ελλάδα και μερικές φορές και στα Βαλκάνια. Η προέλευση του σούστας προέρχεται από τον αρχαίο χορό Πυρρίχιο, πολεμικό χορό της Κρήτης. Η μουσική της σούστας γενικά παίζεται με μια λύρα (κρητική ή ποντιακή), βιολί, λαούτο, μαντολίνο και ασκομανδούρα. Oι μουσικές μελωδίες, που συνοδεύουν τη σούστα διατηρούν τον Πυρρίχιο ζωηρό χαρακτήρα αφού έχει τις ρίζες της κι αυτή στον αρχαιότερο πολεμικό χορό της Κρήτης.

Το μουσικό μέτρο του χορού, είναι 2/4 και τα βήματά του 6. Άνδρες και γυναίκες, με λαβή από τις παλάμες στο ύψος των ώμων, αφού χορέψουν έναν κύκλο χωρίζονται σε δύο ομάδες (ανδρών και γυναικών), η μία απέναντι από την άλλη, φροντίζοντας να βρεθούν αντικριστά οι χορευτές που θα αποτελέσουν ζευγάρι.
Στη σούστα εντοπίζονται αρκετά στοιχεία ερωτισμού, ενώ ο χορός εκτελείται από τα ζευγάρια ανδρών και γυναικών που χορεύουν αντίθετα. Μιαν άλλη μορφή είναι, όταν όλοι οι χορευτές σε μια σειρά ακολουθούν τον πρώτο χορευτή ο οποίος κινείται σε πολύπλοκα σχήματα. 

Σχεδόν κάθε νησί του Αιγαίου έχει κι από έναν χορό σούστας.
Έντουαρντ Γκέρχαρντ

Ο Φρίντριχ Βίλχελμ Έντουαρντ Γκέρχαρντ (γερμανικά: "Friedrich Wilhelm Eduard Gerhard", 29 Νοεμβρίου 1795 - 12 Μαΐου 1867) υπήρξε Γερμανός κλασικός αρχαιολόγος.
Τροφάλλαξη

Τροφάλλαξη σε Ασιατικά - Αυστραλιανά μυρμήγκια υφαντές "O. smaragdina", [[Ταϊλάνδη]]
Τροφάλλαξη ονομάζεται η μεταφορά τροφής ή άλλων υγρών και μεταξύ μελών μίας αποικίας από στόμα σε στόμα ή από τον πρωκτό στο στόμα. Η διαδικασία αυτή είναι πιο εξελιγμένη στα κοινωνικά έντομα όπως τα μυρμήγκια, οι τερμίτες, οι σφήκες και οι μέλισσες. Ο όρος εισήχθη από τον εντομολόγο William Morton Wheeler το 1918. Αυτή η συμπεριφορά είχε χρησιμοποιηθεί στο παρελθόν για να υποστηρίξει θεωρίες για την προέλευση της κοινωνικότητας των εντόμων. Στα μυρμήγκια, κάθε μέλος της αποικίας αποθηκεύει τροφή στο σώμα του και το ανταλλάσσει με άλλα μέλη της αποικίας και με προνύμφες δημιουργώντας με αυτό τον τρόπο ένα έιδος "κοινού στομαχιού" για την αποικία. Στους τερμίτες και τις κατσαρίδες, η πρωκτική τροφάλλαξη είναι ζωτικής σημασίας για την αντικατάσταση των ενδοσυμβιωτικών οργανισμών του εντέρου που χάνονται μετά από κάθε αλλαγή του εξωσκελετού. Αυτή η διαδικασία δεν πρέπει να συγχέεται με την κοπροφαγία.
Κάποια σπονδυλωτά όπως τα πτήνα και ο γκρίζος λύκος ταΐζουν τα μικρά τους μέσω τροφάλλαξης. Επίσης, οι νυχτερίδες - βαμπίρ είναι γνωστό ότι ακολουθούν αυτή τη διαδικασία. Η τροφάλλαξη αποτελεί επίσης ένα τρόπο επικοινωνίας, τουλάχιστον στις μέλισσες και στα μυρμήγκια. Σε κάποια είδη μυρμηγκιών, πιθανόν να πείζει κάποιο ρόλο στη διάδοση της οσμής που χαρακτηρίζει τα μέλη της αποικίας.
Μπόξερ

Μπόξερ ("Boxer") ονομάζεται μια ράτσα σκύλου, μεσαίου μεγέθους, με κοντό τρίχωμα, που ανήκει στην οικογένεια των μολοσσών. Σύμφωνα με στατιστικά στοιχεία (2010) του AKC (American Kennel Club) είναι η έβδομη πιο δημοφιλής ράτσα στις Η.Π.Α..
Εργατικό Κόμμα Κορέας

Το Εργατικό Κόμμα Κορέας (ή Κόμμα Εργατών Κορέας, Κορεάτικα: 조선로동당 , "Τσοσάν Ροτονγκντανγκ") είναι το κυβερνών κομμουνιστικό κόμμα στη Βόρεια Κορέα. Ιδρύθηκε το 1949 από τον Κιμ Ίλ-σονγκ ο οποίος παρέμεινε ηγέτης του μέχρι το θάνατό του το 1994. Γενικός Γραμματέας είναι από το 2012 ο Κιμ Γιονγκ-ουν. Επίσημη ιδεολογία του κόμματος είναι το Τζούτσε.
O Κιμ Τζόνγκ-ιλ είχε μετά θάνατον τον τίτλο του "Αιώνιου Γενικού Γραμματέα" ως το 2021.